Начало формы

Конец формы

**«Атамекен» жалпы орта мектебі**

Зерттеуші санатындағы  бастауыш сынып мұғалімі

Надирбаева Гулбану Сагатбековна

**Жаңартылған білім – жаңашылдыққа бастама.**

**Эссе**

Тәуелсіз елдің негізгі тірегі - білімді ұрпақ. Қазіргі таңда білімдінің алға түсіп, бәйгеден озып келетін заманы енді туды.

«Білім беру» мәселесі туралы әңгіме өрбігенде дәстүрлі сабақ пен жаңартылған мазмұндағы сабақты талқылаймыз. Екеуінде қарап тұрсақ үлкен айырмашылық бар.

Білім деген не? Білімді деп жадында көп ақпарат сақтайтын тұлғаны айтатынбыз. Мына кісі көп біледі екен деп тамсанатынбыз. Дәстүрлі оқытуда осы басты назарда болды. Кешегі мұғалім өзі айтып бергенін сұрап, оны оқушы мүлтіксіз айтып берсе, оны білімді деп есептеп, жоғары баға қоятынбыз.

Көне заман философтарының бірі «Адамның табиғи қасиеті есте сақтау емес-ұмыту»  деген екен. Шынында да көп нәрсені есте сақтап қала алмаймызау. Әсіресе мектеп кездегі жаттаған өлеңдеріміз, балалық шақтағы қызықты сәттеріміз қазір қайда кетті? Аталарымыздан әңгіме болсын деп, бұрынғы оқиғаларды сұрасақ, қайдам деген сөзді естиміз.

Сонда білім –ақпарат емес, деуге болатын сияқты. Бәрін білу мүмкін емес, себебі барлық ақпараттар миға сыймайды. Содан біз өз білгенімізді олардан сұрай бермей, олардың да пікірін, ойын тыңдап көру маңызды шығар деген ой, осы жаңартылған мазмұндағы білімге көшкен соң ойымызға келді. Алғашында мұғалімдер деңгейлік курстан өтті. Ол осы жаңартылған мазмұндағы курсқа бастау болғандай болды.

Ал бүгінде білім беру жүйесі шығармашылыққа, өмір сүре білуге, жұмыс жасай білуге, басқалармен бәсекелес болуға, проблеманы шеше білуге, жағдаятты талқылауға ынталандырады. Яғни өмірге сауатты, өз пікірі бар дайын тұлға дайындау. Ал бұл бағдарлама бойынша түрлі әдістерді қолдану тиімді екен.

     Жаңартылған білім берудің маңыздылығы – оқушы тұлғасының үйлесімді қолайлы білім беру ортасын құра отырып сын тұрғысынан ойлау, зерттеу жұмыстарын жүргізу, тәжірибе жасау, АҚТ-ны қолдану, коммуникативті қарым-қатынасқа түсу, жеке, жұппен, топқа жұмыс жасай білу, функционалды сауаттылықты, шығармашылықты қолдана білуді және оны тиімді жүзеге асыру үшін қажетті тиімді оқыту әдіс-тәсілдерді (бірлескен оқу, модельдеу, бағалау жүйесі, бағалаудың тиімді стратегиялары) курс барысында ұғындық.

   Білім мазмұнын жаңарту тікелей шығармашылық ізденістегі мұғалімнің кәсіби шеберлігіне байланысты екен. *«Мұғалім көп әдісті білуге тырысуы керек. Оны өзіне сүйеніш, қолғабыс нәрсе есебінде қолдануы керек»,-*деп Ахмет Байтұрсынов айтқандай, қазіргі заман талабына сай білім беру мәселесі сол қоғам мүддесіне сай болуы керек. Өз ісінің шебері ғана жоғары жетістіктерге жетеді. Қазіргі таңда пәнді жақсы, терең білетін, күнделікті сабақтағы тақырыпты толық қамтитын, оны оқушыға жеткізе алатын, әр түрлі деңгейдегі тапсырмаларды білу іскерлігі, оқушылардың пәнге қызығушылығын арттыра отырып дарындылығын дамытудағы іздену-зерттеу бағытындағы тапсырмалар жүйесін ұсыну өмір талабы. Ал оның негізі бастауыш сыныптарда қаланбақ. Сондықтан да бастауыш сыныпта әр сабаққа әр түрлі тиімді әдіс-тәсілдерді қолдана отырып, оқушылардың білім сапасын арттыру ең басты мәселе.

   . Әр мұғалім тиімді оқу мен оқыту тәсілдерімен таныса отырып, өзінің педагогикалық қызметіне белсенді оқу қағидаттарын енгізеді. Оқу мен оқытудағы әр іс-әрекет мақсатқа жетуге бағытталатынын түсінді. Егер ұстаз тәжірибесінде үйреніп жатқан белсенді әдіс-тәсілдерді тиімді қолдана білсе, оқушылардың сын тұрғысынан ойлау қабілеттері дамып, білімнің қажеттілігін түсінеді.Яғни, «Не үшін?», «Қалай?», «Неліктен?» деген сұрақтарға жауап іздей бастайды.

      Жаңа оқу бағдарламасының ерекшелігі: – оның ХХІ ғасыр дағдыларын дамытуға бағытталғандығында, яғни ақпаратты іздеу, талдау және интерпретациялау дағдыларын дамыту;

-         адам, табиғат және қоғам туралы олардың бастапқы білім қорларын қалыптастыру;

-        баланың функционалдық сауаттылығын қалыптастыру. Оқушы өзінің мектеп қабырғасында алған білімін өмірінде пайдалана білуі керек. Ұстаздарға үлкен жауапкершілік міндеттелді. Оқушылардың бойына ХХІ ғасырда өмірдің барлық салаларында табысты болу үшін, қажетті дағдыларды дарыту үшін, мұғалімдер тынымсыз еңбектену керек.  Жаңартылған білім – болашақтың кепілі.

    «Білімдіден не пайда, білгенін көпке айтпаса, үйреткеннен не пайда , қайырымы қайтпаса» деген екен А.Байтұрсынов. Сондықтан үнемі кәсіби біліктілігін арттырып, жаңашылдыққа ұмтылған педагог қана шығармашылықпен, зор қуатпен еңбектенеді. Себебі, әлем таныған елде рухани бай және интеллектуалды тұлғалар мекендеу қажет. Мемлекетіміздің білім беру үдерісіне енген жаңартылған білім беру бағдарламасы — заман талабына сай келешек ұрпақтың сұранысын қанағаттандыратын тың бағдарлама. Аталған білім беру бағдарламасы туралы түсінгенім мен ұғынғаным мол.